**A N U N Ț**

Institutul Național de Sănătate Publică, organizează concurs în vederea ocupării următoarelor posturi vacante de execuție, în conformitate cu prevederile *Ordinul nr. 166/2023 pentru aprobarea metodologiilor privind organizarea şi desfăşurarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, precum şi a funcţiilor de şef de secţie, şef de laborator şi şef de compartiment din unităţile sanitare fără paturi sau din direcţiile de sănătate publică, respectiv a funcţiei de farmacist-şef în unităţile sanitare publice cu paturi*:

1. 1 post de medic rezident anul IV confirmat în specialitatea epidemiologie, în cadrul Secției de Epidemiologia Bolilor Transmisibile din Centrul Regional de Sănătate Publică Cluj.

**Condiții de participare**

**Condiții generale:**

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

**Condiții specifice:**

- studii universitare de licență absolvite cu diplomă de licență din ramura de știință medicină;

- promovarea examenului de verificare a cunoştinţelor prevăzute de curriculumul de pregătire

aferent anului III de formare;

- trei ani vechime ca medic rezident în specialitatea epidemiologie.

**Acte necesare pentru înscriere**

a) formular de înscriere la concurs, conform modelului prevăzut la anexa [nr.](https://lege5.ro/App/Document/gezdsnbqhezds/hotararea-nr-1336-2022-pentru-aprobarea-regulamentului-cadru-privind-organizarea-si-dezvoltarea-carierei-personalului-contractual-din-sectorul-bugetar-platit-din-fonduri-publice?pid=505558071&d=2022-12-19#p-505558071) 1;

b) copia de pe diploma de licenţă;

c) copie a certificatului de membru al organizaţiei profesionale cu viza pe anul în curs;

d) dovada/înscrisul, din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;

e) acte doveditoare pentru calcularea punctajului prevăzut în anexa nr. 3 la Ordinul nr. 166/2023;

f) certificat de cazier judiciar sau, după caz, extrasul de pe cazierul judiciar;

g) certificatul de integritate comportamentală, din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

i) copia actului de identitate sau orice alt document care atestă identitatea, potrivit legii, aflate în termen de valabilitate;

j) copia certificatului de căsătorie sau a altui document prin care s-a realizat schimbarea de nume, după caz;

k) curriculum vitae, model comun european;

Concursul se va desfășura la sediul Institutului Național de Sănătate Publică, Centrul Regional de Sănătate Publică Cluj, cu sediul în Str. Louis Pasteur nr. 6, Cluj-Napoca, după următorul calendar:

|  |  |  |
| --- | --- | --- |
| **Nr. crt.** | **ACTIVITATE** | **DATA** |
| 1. | Depunerea dosarelor de concurs | 10.06-21.06.2024 ora 16.00 |
| 2. | Afișarea rezultatului selectării dosarelor pe baza îndeplinirii condițiilor de participare | 25.06.2024 |
| 3. | Depunerea contestațiilor | 26.06.2024 |
| 4. | Afișarea rezultatelor contestațiilor | 27.06.2024 |
| 5. | Proba scrisă | 01.07.2024 ora 9.00 |
| 6. | Afișare anunț rezultate probă scrisă | 01.07.2024 |
| 7. | Depunerea contestațiilor | 02.07.2024 |
| 8. | Afișarea rezultatelor contestațiilor | 03.07.2024 |
| 9. | Proba practică | 04.07.2024 ora 9.00 |
| 10. | Afișarea anunț rezultate proba practică | 05.07.2024 |
| 11. | Depunerea contestațiilor | 08.07.2024 |
| 12. | Afișarea anunțului cu rezultatele finale | 09.07.2024 |

- dosarele de concurs vor fi depuse la sediul INSP-CRSP Cluj sau pot fi transmise de candidaţi prin Poşta Română, serviciul de curierat rapid sau poşta electronică (pe adresa [secretariat.cluj@insp.gov.ro](mailto:secretariat.cluj@insp.gov.ro) sau [contabilitate.cluj@insp.gov.ro](mailto:contabilitate.cluj@insp.gov.ro)) înăuntrul termenului prevăzut mai sus. Transmiterea documentelor prin poşta electronică se realizează în format .pdf cu volum maxim de 1 MB, documentele fiind acceptate doar în formă lizibilă.

Documentele dosarului de concurs vor fi transmise în ordinea menționată mai sus.

Răspunderea pentru depunerea corectă și completă a documentației revine candidatului.

Depunerea documentației la o altă adresă decât cea indicată în prezentul anunţ sau după termenul limită precizat, atrag automat excluderea/respingerea dosarului candidatului.

Candidații care optează pentru transmiterea documentelor prin Poşta Română, serviciul de curierat rapid sau poşta electronică au obligaţia de a se prezenta la secretarul comisiei de concurs cu documentele de înscriere, pe tot parcursul desfăşurării concursului, dar nu mai târziu de data şi ora organizării probei scrise.

Documentele solicitate în copie, care presupun certificarea pentru conformitate cu originalul, vor fi prezentate împreună cu originalul.

ANEXA NR. 1

**Formular de înscriere**

Autoritatea sau instituţia publică:

Funcţia solicitată:

Data organizării concursului, proba scrisă şi/sau proba practică, după caz:

Numele şi prenumele candidatului:

Datele de contact ale candidatului (Se utilizează pentru comunicarea cu privire la concurs.):

Adresa:

E-mail:

Telefon:

Persoane de contact pentru recomandări:

|  |  |  |  |  |
| --- | --- | --- | --- | --- |
|  |  |  |  |  |
|  | Numele şi prenumele | Instituția | Funcţia | Numărul de telefon |
|  |  |  |  |  |

Anexez prezentei cereri dosarul cu actele solicitate.

Menţionez că am luat cunoştinţă de condiţiile de desfăşurare a concursului.

Cunoscând prevederile art. 4 [pct. 2](http://lege5.ro/App/Document/geydmobqg42q/regulamentul-nr-679-2016-privind-protectia-persoanelor-fizice-in-ceea-ce-priveste-prelucrarea-datelor-cu-caracter-personal-si-privind-libera-circulatie-a-acestor-date-si-de-abrogare-a-directivei-95-46?pid=94669750&d=2022-11-21#p-94669750) şi [11](http://lege5.ro/App/Document/geydmobqg42q/regulamentul-nr-679-2016-privind-protectia-persoanelor-fizice-in-ceea-ce-priveste-prelucrarea-datelor-cu-caracter-personal-si-privind-libera-circulatie-a-acestor-date-si-de-abrogare-a-directivei-95-46?pid=94669759&d=2022-11-21#p-94669759) şi art. 6 alin. (1) [lit. a)](http://lege5.ro/App/Document/geydmobqg42q/regulamentul-nr-679-2016-privind-protectia-persoanelor-fizice-in-ceea-ce-priveste-prelucrarea-datelor-cu-caracter-personal-si-privind-libera-circulatie-a-acestor-date-si-de-abrogare-a-directivei-95-46?pid=94669794&d=2022-11-21#p-94669794) din Regulamentul (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei [95/46/CE](http://lege5.ro/App/Document/gm3dmobzga3q/directiva-nr-46-1995-privind-protectia-persoanelor-fizice-in-ceea-ce-priveste-prelucrarea-datelor-cu-caracter-personal-si-libera-circulatie-a-acestor-date?d=2022-11-21) (Regulamentul general privind protecţia datelor), în ceea ce priveşte consimţământul cu privire la prelucrarea datelor cu caracter personal declar următoarele:

Îmi exprim consimţământul □

Nu îmi exprim consimţământul □

cu privire la transmiterea informaţiilor şi documentelor, inclusiv date cu caracter personal necesare îndeplinirii atribuţiilor membrilor comisiei de concurs, membrilor comisiei de soluţionare a contestaţiilor şi ale secretarului, în format electronic.

Îmi exprim consimţământul □

Nu îmi exprim consimţământul □

ca instituţia organizatoare a concursului să solicite organelor abilitate în condiţiile legii certificatul de integritate comportamentală pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi din orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane, cunoscând că pot reveni oricând asupra consimţământului acordat prin prezentul formular.

Îmi exprim consimţământul □

Nu îmi exprim consimţământul □

ca instituţia organizatoare a concursului să solicite organelor abilitate în condiţiile legii extrasul de pe cazierul judiciar cu scopul angajării, cunoscând că pot reveni oricând asupra consimţământului acordat prin prezentul formular.

Declar pe propria răspundere că în perioada lucrată nu mi s-a aplicat nicio sancţiune disciplinară/mi s-a aplicat sancţiunea disciplinară . . . . . . . . . . .

Declar pe propria răspundere, cunoscând prevederile [art. 326](http://lege5.ro/App/Document/gezdmnrzgi/codul-penal-din-2009?pid=312709239&d=2022-11-21#p-312709239) din Codul penal cu privire la falsul în declaraţii, că datele furnizate în acest formular sunt adevărate.

|  |  |
| --- | --- |
|  |  |
|  | Data: Semnătura: |

**TEMATICĂ CONCURS MEDIC REZIDENT AN IV SPECIALITATEA EPIDEMIOLOGIE**

**I. PROBA SCRISĂ**

1. Procesul epidemiologic.

2. Investigația epidemiologică.

3. Intervenția în focar.

4. Legislația privind supravegherea bolilor transmisibile.

5. Infecții asociate asistenței medicale.

6. Supravegherea sezonieră în bolile transmisibile.

7. Supravegherea epidemiologică a bolilor transmise prin vectori.

8. Infecțiile streptococice.

9. Supravegherea paraliziei acute flasce.

10. Enteroviroze.

11. Supravegherea bolilor prevenibile prin vaccinare.

12. Hepatite virale.

13. Infecții cu anaerobi.

14. Meningite.

15. Rabia.

16. Toxinfecții alimentare.

17. Riscul infecțios în sarcină.

18. Sistemul de alertă și reacție rapidă.

19. Legioneloze.

20. Boli infecțioase asociate călătoriei.

**II. PROBA PRACTICĂ**

1. Metode de culegere, prelucrare, interpretare și transmitere multidirecțională a informațiilor epidemiologice în cadrul supravegherii.

2. Întocmirea fișei de anchetă epidemiologică (diferite categorii de boli transmisibile).

3. Metodologia efectuării anchetei epidemiologice.

4. Întocmirea unui program epidemiologic de supraveghere și control pentru diferite categorii de boli transmisibile.

5. Recoltarea, conservarea și transportul produselor patologice (investigarea focarului de boli transmisibile).

6. Vaccinoprevenția: vaccinuri utilizate în programul lărgit de vaccinare, alte vaccinuri utilizate în profilaxie.

7. Principiile, obiectivele și structura calendarului de vaccinare în România.

8. Antibiotico- și chimioprevenția: date generale, indicații, limite, reacții adverse, implicații medicale și socioeconomice.

9. Elaborarea unui plan de acțiune antiepidemica într-un focar de scarlatină.

10. Elaborarea unui plan de acțiune antiepidemica într-un focar de meningită meningococică.

11. Măsuri de prevenire și control a sindromului rubeolic congenital.

12. Elaborarea unui plan de supraveghere epidemiologică activă a gripei.

13. Măsuri de prevenire și control în focarul de hepatită virală acută cu transmitere predominant enterală.

14. Elaborarea unui plan de control în focarul de IAAM.

15. Atitudinea în accidentul prin expunere la sânge.

**BIBLIOGRAFIE**

Bocșan I.S., A. Rădulescu, I. Brumboiu, O. Șuteu, A. Achimaș, *Epidemiologie practică pentru medicii de familie*, Ed. Med. Universitară I. Hațieganu, Cluj-Napoca, 1999

Cepoi V, Azoicăi D (sub red), *Ghid de management al infecțiilor asociate asistenței medicale, ediția a II-a,* Ed. Global Management Arte, București, 2017

Ivan Aurel (sub red.), *Epidemiologia bolilor transmisibile*, Ed. Polirom, Iași 2002

Măgureanu Emil, Carmen Busuioc, *Ghid de Epidemiologie Pracțică.* Ed. Medicală, Buc. 1995

Heymann DL., *Manual de management al bolilor transmisibile,* Editia a 19-a, Ed. Medicala Amaltea, Bucuresti, 2012.

Voiculescu Gh. Marin, *Boli Infecțioase*, vol I, II, Ed. Medicală, Buc. 1989, 1990.

LEGE nr. 3 din 8 ianuarie 2021 privind prevenirea, diagnosticarea și tratamentul infecțiilor asociate asistenței medicale din unitățile medicale și din centrele rezidențiale pentru persoanele adulte aflate în dificultate din România

ORDIN nr. 1.101 din 30 septembrie 2016 privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare

ORDIN nr. 1.738 din 29 iunie 2022 pentru aprobarea [Normelor metodologice](https://legislatie.just.ro/Public/DetaliiDocumentAfis/257429) cu privire la modalitatea și frecvența de raportare de către furnizorii de servicii medicale, precum și circuitul informațional al fișei unice de raportare a bolilor transmisibile și pentru aprobarea [Sistemului](https://legislatie.just.ro/Public/DetaliiDocumentAfis/257430) de alertă precoce și reacție privind prevenirea și controlul bolilor transmisibile

HOTĂRÂRE nr. 657 din 18 mai 2022 privind aprobarea conținutului și a metodologiei de colectare și raportare a datelor pentru supravegherea bolilor transmisibile în Registrul unic de boli transmisibile

LEGE nr. 95 din 14 aprilie 2006 privind reforma în domeniul sănătății. Titlul I. Sănătate publică

Institutul Național de Sănătate Publică - *Centrul Național de Supraveghere și Control al Bolilor Transmisibile* - Metodologii de supraveghere <https://insp.gov.ro/centrul-national-de-supraveghere-si-control-al-bolilor-transmisibile-cnscbt/metodologii/>

ORDIN nr. 2.846 din 29 septembrie 2022 pentru aprobarea [Regulamentului](https://legislatie.just.ro/Public/DetaliiDocumentAfis/259881) de organizare și funcționare al Institutului Național de Sănătate Publică